Абай орта мектебінде оқу және тәрбие жұмысы жүйелі түрде жүргізіледі. Қаңтардың 29-ы мен ақпанның 2-сі аралығында орыс тілі апталығы ұйымдастырылып, өз мәресіне жетті. Дүйсенбі күні әдістемелік бірлестіктің жетекшісі Абилова Гүлнар Елемесқызы апталық жоспарымен таныстырды. Орыс тілінің мұғалімі Ермағұлова Гүлнар Базарбайқызы «Орыс тілінің білгірі»атты ашық сабақ өткізді.Оқушылар сабақта топпен жұмыс жасады. Мақал-мәтелдерді жалғастыру, сөзжұмбақ шешу,дыбыстардан сөздер құрастыру сияқты тапсырмалар орындалды.Сабақ жоғары деңгейде өтті.

5-7-сыныптар арасында ашық сайыс сабақты Гүлнар Елемесқызы өткізді.Сайыста фразеологиялық тіркестерді сурет арқылы құрастырып, мағынасы айтылды. «Шашылған дыбыстар»ойыны ұйымдастырылды.Әрі ойын,әрі білімге құрастырылған сұрақтарға жауап берілді. Оқушылардың танымын, сөздік қорын дамытатын түрлі тапсырмалар орындалды.Келесі күні орыстың классик ақындарының өлеңдерін мәнерлеп оқудан «Поэзия кеші» ұйымдастырылып, өткізілді.

 Кеште А.Пушкиннің, М.Лермонтовтың, К.Симоновтың, С.Есениннің ана,табиғат, туған жер туралы өлеңдерін оқушылар мәнерлеп нақышына келтіре оқыды.Кеш қызықты, тартымды өтті.Көрермен болып қатысқан мұғалімдер де ақындардың өлеңдерін мәнерлеп оқып, белсенділік танытты.Оқушылар да, мұғалімдер де кештен ұмытылмас әсер алды.